NORAKSTS

|  |  |
| --- | --- |
| 24.10.2024. | Nr.13/6 |

###### PROJEKTA “JELGAVAS VALSTSPILSĒTAS PAŠVALDĪBAS INFRASTRUKTŪRAS PIELĀGOŠANA KLIMATA PĀRMAIŅĀM” IESNIEGUMA IESNIEGŠANA

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 2. punktu, pamatojoties uz Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.1.6. “Vides kvalitātes nodrošināšana un dabas vērtību ilgtspējīga apsaimniekošana" īstenošanai iekļauto investīciju projekta ideju Nr. 6.3.3. “Lietus ūdens kanalizācijas sistēmas sakārtošana” un Centrālās finanšu un līgumu aģentūras izsludināto atklātu 1. kārtas projektu iesniegumu atlasi Eiropas Savienības kohēzijas politikas programmas 2021.- 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1.  pasākumam “Pašvaldību pielāgošanās klimata pārmaiņām”(turpmāk – 2.1.3.1. pasākuma projektu iesniegumu atlase)

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Jelgavas valstspilsētas pašvaldības infrastruktūras pielāgošana klimata pārmaiņām” (turpmāk – Projekts) iesniegumu 2.1.3.1. pasākuma projektu iesniegumu atlases ietvaros, kur Projekta kopējās izmaksas plānotas 3 529 411,76 *euro* (trīs miljoni pieci simti divdesmit deviņi tūkstoši četri simti vienpadsmit *euro* un 76 *centi*), no tām 3 000 000,00 *euro* (trīs miljoni *euro* un 00 *centi*)ir Eiropas Reģionālās attīstības fonda finansējums un 529 411,76 *euro* (pieci simti divdesmit deviņi tūkstoši četri simti vienpadsmit *euro* un 76 *centi*) ir Jelgavas valstspilsētas pašvaldības līdzfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam ņemt aizņēmumu Valsts kasē Projekta īstenošanai:
	1. 2026. gadā līdzfinansējuma nodrošināšanai – 103 676,00 *euro* (viens simts trīs tūkstoši seši simti septiņdesmit seši *euro* un 00 *centi*);
	2. 2027. gadā priekšfinansējuma un līdzfinansējuma nodrošināšanai – 725 735,76 *euro* (septiņi simti divdesmit pieci tūkstoši septiņi simti trīsdesmit pieci *euro* un 76 *centi*).
3. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases, finansēt no pašvaldības budžeta līdzekļiem.
4. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
5. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī